dh-unibe/image-text_koenigsfelden-charters-post-1500 huggingface dataset:
Ittem uff dünstag nach santt
Nicklas dag, am̄o xvc unnd xxiiijo jàr,
hand mir g₎ herenn von Bernn
botschafftt, mittt namenn min herr
fenner Cünratt Willending und min
her Petter von Wertt, ain ordnüg gemachtt in unsremm gotzhüss mitt
unser aller günst, wisenn und willenn.
itt₎, züm erstenn so sol man ainer
jetlichenn frowenn ain klotz kanttē
mitt win genn züm mal, wie man
den wol weis, wie dz mes ist.
und wen man yber dischlütt, so sol ain
ain jerliche zwischen dem düschlütte
und dem segenn ir kanttenn züm ker
bringen od₎ ain andre an ir statt
und sol ir da ain win kellerin ir
pfründ genn und dan denn ker beschlüsē
und nimend witter genn.
ob aber ainer gastüng kem ir porenn
frind od₎ süst erenn lütt, der selbenn
sol man ain mas win genn für ain
krützer.
und ob aine win erspartte, die selb sol
in ainer win kellerin wider bringē
und sol in die win kellerin zü erenn
züchenn und an ain beillenn schlachē,
und was aine nitt brüchtt sol ain
gotzhüs von ir koffenn, ain mass win̄
j krützer.
und sol man süst witt₎ keiner kein win
gen on ir pfründ, sy koff in dan od₎ sy
hab inn erspartt.
die win kellerin sol och den schlüsell
nimend gen dan der andrenn win
kellerin, und so der küffer hin ist, so
sol er och nimend nütz genn.
itt₎ dem gesind sol man den win hin
us legenn und nach ratt und gütt
bedünckenn der epttyssin und des hoffmeisters sol er verordnett werdenn,
jederman zü genn was nott ist.
it₎ des brotts halb sol ess blibenn
wie von altter her, züm ttag v kleine
brott, ob aber aine lieber pfründer
brott hett, mag sy dem keller v brötly
gen, so sol er ir ii pfründer brott darfür genn. ✳
und welche nitt gnüg gnüg dar an
hatt mag wol koffenn, dan man sol
süst keiner kein brott für ir zal genn.
itt₎ des fleisch halb latt man blibenn
wie von altter her und man denn
frowenn je und je genn hatt, also
sol man inenn aber genn ꝫcꝭ.
ittē der beschüchüng halb sol man
ainer jetlichenn genn ij par nider
schüch und den wintter j par stiffel,
und jeder ain mal bessrett.
aber denn windenn frowenn, win
kellerin, dormeisterin und den jünckfrowenn iij par nider schüch und
j par stiffel ꝫcꝭ.
dise ordnüg sol als lang bestan, als es
minenn gnedigenn herenn gevaltt,
und es min g₎ herenn gütt bedüncktt
so mügend sis endrenn ꝫcꝭ.
Königsf. 927
Staatsarchiv
AARGAU
Staatsarchiv
AARGAU
ein alte unùtze
ordnūg zuͦ ✳
Kùngsfeld₎
sine dato ✳
ist von 1524 ✳
V ✳ 7 ✳
sine dato